da en da nl ca da da de es da da da da da da da da da da da da da da sv da da da da da fr da da da de da da da en da en en da da da fr da nb da da da da da de nb da da da da da da da da da da da da nl da en da da es nl da
RAGNAROCK udstiller TV-2s legendariske lydstudie | ROMU
Bid for bid har museet RAGNAROCK flyttet TV-2s lydstudie ”Have a cigar” til Roskilde, hvor det er blevet genskabt. Studiet befandt sig tidligere i baghuset bag forsanger Steffen Brandts bolig i Aarhus, men bliver nu en del af RAGNAROCKs faste udstilling.
Gennem 20 år har TV-2s forsanger Steffen Brandt kun skullet bevæge sig ganske få skridt fra sit hjem i Aarhus for at træde ind i bandets studie, hvor hits som ”Der går min klasselærer”, ”Kys bruden” og ”Kærligheden overvinder alt” er blevet til. Men nu er turen blevet lidt længere. RAGNAROCK – museet for pop, rock og ungdomskultur har nemlig skilt studiet ad og transporteret det fra Brandts baggård i Aarhus til Roskilde. Her er det blevet genskabt som en del af museets faste udstilling.
Fra den 9. september kan museets gæster træde ind i TV-2s legendariske lydstudie, der blev navngivet ”Have a cigar”. Her kan man lade sig omfavne af et stykke danske musikhistorie, spotte en klasselærer, kysse bruden eller give samfundet skylden for det hele. Flytningen er selvfølgelig sket med bandets velsignelse. Studiet har været pensioneret i en årrække, og nu håber Steffen Brandt, at det på RAGNAROCK kan få et værdigt otium.
”Det var vemodigt at se et fuldstændig komplet studie stå og samle støv og minde én om, hvor meget musik, der med de tekniske begrænsninger, der nu var, er kommet ud af det studie. Derfor var det med en god fornemmelse, at vi så den store mixer blive båret ud til den ventende lastbil. Vi synes, at nye generationer af musikere, musikinteresserede og et almindeligt nysgerrigt publikum skulle have chancen for at se, hvordan rockmusik blev indspillet for ikke så mange år siden,” fortæller han.
Et skridt ind i kontrolrummet
Museumsinspektør på RAGNAROCK Rasmus Rosenørn, der har stået for at skille ”Have a cigar” ad og samle det igen, er begejstret for, at studiet har fundet vej til Roskilde. Det udgør nemlig en vigtig brik, som museet ellers har manglet i fortællingen om, hvordan musik bliver skabt.
”Jeg synes, det er en helt formidabel mulighed og gave til RAGNAROCK, at vi skal udstille det studie. Med ”Have a Cigar” kan vi på én gang kan komme tæt på den kreative proces hos et band, som har en helt særlig position i dansk pop, og samtidig fortælle en større historie om, hvad et pladestudie er, og hvordan musik bliver til,” siger han.
Udover at fortabe sig i lyden og minderne kan gæsterne ved hjælp af en interaktiv skærm selv forsøge sig som producer og mixe TV-2s musik. Samtidig kan man se og høre videooptagelser med Steffen Brandt, der fortæller om studiet, dets historie og om musikken. Og forhåbentligt får man en fornemmelse af at stå lige dér, hvor det hele skete: i kontrolrummet, hvor TV-2 har tryllet gennem mange år. For studiet står stort set, som det gjorde hjemme i Steffen Brandts baggård.
”Vi har ikke revet tapet af væggene og tæpper af gulvene, men studiets interiør har vi flyttet og genskabt én til én. Hjertet er den store, tunge mixerpult, som vi måtte skille ad i ret mange dele. Vi har også taget nogle billige reoler og et par gamle kontorstole, som nærmest blev holdt sammen med gaffatape, med. Det har været vigtigt for os at prøve at genskabe den atmosfære, hvor så mange af TV-2s store numre er blevet til,” siger Rasmus Rosenørn.
Studiet bliver en permanent del af udstillingen ”Jagten på den fede lyd”, hvor man både kan møde kreative, interimistiske indspilningsmuligheder og nu også et fuldfedt studie, hvor noget af Danmarks bedste musik er blevet indspillet.
”TV-2s musik har en helt særlig plads i mange danskeres hjerter og har været lydsporet i rigtig mange menneskers liv. At vi kan udstille netop dét studie, er simpelthen et scoop. TV-2s Lydstudie bliver prikken over i’et, og sammen med resten af udstillingen udvider det oplevelsen af, hvad det er, der gør rocken og poppen til det brede sus, som får livet til at køre. Vi er meget glade, og vi glæder os til at vise det frem for vores gæster,” siger Morten Thomsen Højsgaard, direktør for museumskoncernen ROMU, som RAGNAROCK er en del af.
”Have a cigar” på RAGNAROCK bliver indviet med en reception torsdag den 8. september og åbner for publikum fredag den 9. september.
Studiet “Have a cigar” var TV-2s primære indspilningssted fra 1993 til 2002. De mest markante indspilninger herfra er blandt andet Kys Bruden-trilogien, som bestod af ”Verdens Lykkeligste Mand” (1994), ”Kys Bruden” (1996) og ”Yndlingsbabe” (1998) Herfra stammer ikoniske numre som ”Kys Bruden”, ”Det er samfundets skyld” og ”Der går min klasselærer”
Tlf:40 17 84 16mortenth@romu.dk
Rasmus RosenørnMuseumsinspektør og ph.d.ROMU
Tlf:29 42 41 52rasmusr@romu.dk
Kommunikation, presse, sociale medier
Tlf:24 26 61 72stinebleg@romu.dk
Trommeslager Sven Gaul og forsanger Steffen Brandt lagde vejen forbi RAGNAROCK tidligere på sommeren for at få de sidste aftaler på plads, så TV-2s gamle studie nu kan blive en fast del af museets udstilling. Studiet kan ses på RAGNAROCK fra 9. september. Foto: Kristian Grøndahl /RAGNAROCK
Det er ikke vemodigt for forsanger Steffen Brandt, at TV-2s gamle studie skal på museum. Tværtimod er han glad for, at det atter kommer til at gøre gavn. Også hos museumsdirektør Morten Thomsen Højsgaard og TV-2s trommeslager, Sven Gaul, er smilene store. Studiet kan ses på RAGNAROCK fra 9. september. Foto: Kristian Grøndahl /RAGNAROCK
Læs om TV-2 Lydstudiet på RAGNAROCK
Sankt Ols Stræde 3
+45 46 31 65 00https://romu.dk/
RAGNAROCK - museet for pop, rock og ungdomskultur har siden 2016 inviteret besøgende indenfor til sansemættede og involverende museumsoplevelser med musikken som omdrejningspunkt, i Rabalderstræde 16 i Roskilde.
RAGNAROCK er en del af museumskoncernen ROMU, som favner i alt 10 besøgssteder i Roskilde, Lejre og Frederikssund kommuner, og som varetager det arkæologiske ansvar i de tre kommuner, samt Egedal kommune.
Følg pressemeddelelser fra ROMU
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra ROMU
Kom til æblefest i den gamle købmandsgård5.10.2022 07:30:00 CEST | Pressemeddelelse
Æbler rimer på efterår. Derfor inviterer Lützhøfts Købmandsgaard traditionen tro til en efterårsferie med den sprøde, søde frugt som festens midtpunkt. Der er gang i de kreative værksteder, og som altid foregår alt i den gamle købmandsgård som for 100 år siden.
Hugin og Munin indtager Lejre Museum5.10.2022 07:25:00 CEST | Pressemeddelelse
I efterårsferien zoomer Lejre Museum ind på Odin – og ikke mindst hans to flyvende informanter, ravnene Hugin og Munin. Der vil være ravneaktiviteter for store og små, en ravneekspert og missioner, der skal løses. Så puds fjerene og tag familien med til Lejre i uge 42
Tadre Mølle skruer helt op for hyggen i efterårsferien5.10.2022 07:20:00 CEST | Pressemeddelelse
Bål, skov, smuk natur og masser af familiehygge er på programmet, når Tadre Mølle hilser efteråret velkommen i uge 42. Besøgende på møllen kan hele efterårsferien udfordre deres kreativitet, samle-evner og madkundskaber.
Lær at forsvare dig mod naturens onde kræfter på Færgegården3.10.2022 09:10:00 CEST | Pressemeddelelse
Allehelgen truer lige om hjørnet, og de mørke kræfter ligger på lur. Heldigvis kan man på Frederikssund Museum, Færgegården, ruste sig til kamp mod det onde. I efterårsferien kan store og små lære tips og tricks til at holde naturens grumme væsner fra døren. Hvis man altså tør.
Børnene har talt: her er et udpluk af de genstande, de har valgt til ny udstilling3.10.2022 08:47:19 CEST | Pressemeddelelse
Det er børn, der har udvalgt genstande til udstillingen MIG & MIN BY på Roskilde Museum. Museumsinspektør Louise Dahl Christensen, der er ansvarlig for undervisning og læring, og hendes kolleger har arbejdet sammen med børnene om at skabe udstillingen og høstet vigtig viden om deres perspektiv.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022